<classify> WAZIRI Mkuu, Kassim Majaliwa ametaka kampeni ya kupambana na malaria iambatane na utangazaji wa dawa ya viuadudu, inayozalishwa na kiwanda cha Tanzania Labiofarm Product cha Shirika la Taifa la Maendeleo NDC kilichopo wilayani Kibaha mkoani Pwani.Majaliwa alisema hayo jana Kibaha mkoani Pwani, alipotembelea kiwanda hicho kuangalia uzalishaji na changamoto zinazokikabili kiwanda hicho.Majaliwa aliwaambia NDC kuwa dawa hiyo haijatangazwa vya kutosha, hali ambayo inasababisha vita dhidi ya ugonjwa wa malaria kuwa ngumu.Mnapaswa kujitangaza na sio kusubiri hadi viongozi wakuu waje hapa, tumieni vyombo vya habari tofauti tofauti kutoa elimu juu ya dawa hii ambayo inaangamiza kabisa mazalio ya mbu, amesema Majaliwa.Amesema, wanapaswa kutoa elimu kwenye taasisi za elimu kama vile shule za msingi, sekondari na vyuo, ambako inaweza kutumika kwa kuwekwa kwenye maji ya kunywa kwenye matangi na visima.Mbali ya kusaidia wananchi na ugonjwa huo pia soko la ndani ni kubwa endapo kutakuwa na itaratibu mzuri wa kujitangaza kwani dawa hii inanunuliwa sana nje lakini huku ndani soko bado liko chini kwani soko lililonunua ni lile la Rais kuzinunulia Halmashauri, alisema Majaliwa.Aidha, amedema uwekezaji wa kiwanda hicho ni mkubwa na kwamba kiwanda kinamilikiwa na serikali kwa asilimia 100 na hilo linaendana na dhana ya nchi kuwa uchumi wa kati, unaoendana na viwanda.Ugonjwa huu ni hatari sana kwani ukienda kwenye hospitali, vituo vya afya na zahanati wagonjwa wengi ni wa malaria, hivyo ni vizuri kuweka mikakati imara ya kukabili ugonjwa huu hatari kwani unaua sana, amesema Majaliwa.Mkuu wa Mkoa wa Pwani, Evarist Ndikilo amesema, vifo vilivyotokana na malaria ni asilimia 28.6 mwaka 2015 na mwaka 2016 vilipungua na kufikia asilimia 15.7 na mwaka 2017 vilishuka zaidi na kuwa asilimia 9.6.Ndikilo alisema kuwa katika mapambano ya ugonjwa huo, Mkoa wa Pwani ulitoa vyandarua 877,297 kwa kaya, shule vyandarua 59,494 na kliniki vilitolewa vyandarua 48,120. Kuhusu matumizi ya dawa hiyo kwa Mkoa wa Pwani, Ndikilo alisema, awamu ya kwanza halmashauri tisa za mkoa huo zilichukua lita 4,960 na awamu ya pili halmashauri zilizorudi ni mbili Kibaha na Rufiji zilichukua lita 80,000.Alibainisha kuwa halmashauri tisa zilinunua lita 2,320 na bajeti iliyopangwa kwa mwaka 2018-2019 zimetengwa milioni 181.2 kwa ajili ya kununua dawa hiyo na wafanyabiaahara wa Maili Moja, walinunua lita 300 na kuzigawa kwa wananchi bure.Imeandikwa na Regina Mpogolo na John Gagarini, Kibaha  <topic>: kitaifa 